cyanic-selkie/wikianc huggingface dataset:
Erra Fazira
1996–2001: Kejayaan awal dan konsert solo pertama
Bekerja di bawah arahan Yusof Kelana, Erra menjadi pelakon utama dengan kembali memegang watak Wati dalam filem Tragedi Oktober yang kembali menggandingkan beliau bersama Awie. Ditayangkan pada 23 Ogos 1996, filem ini merupakan kesinambungan daripada Sembilu II dan turut dibintangi oleh Amy Mastura dan Riezman Khuzaimi. Filem ini menjadi kejayaan komersial semasa tayangannya di pawagam apabila ia berjaya memperoleh kutipan pecah panggung sebanyak RM3.2 juta. Album keduanya, 2.5 Sayang dikeluarkan pada November 1996 dengan lagu "Pertemuan" sebagai single pertama. Lagu lain yang turut dikeluarkan sebagai single ialah "Gemilang" dan "Terpaksaku Melangkah". Ia menjadi album terakhir Erra bersama PolyGram Records selepas berjaya merakamkan 3 album bersama label rakaman itu. Pada tahun berikutnya, beliau memegang watak sebagai Julia. seorang model, pelakon dan penyanyi terkenal yang berada di puncak populariti, dalam filem romantik ngeri arahan Yusof Haslam, Gemilang. Ia ditayangkan pada 27 Mac 1997 dan merupakan satu-satunya filem lakonan beliau pada tahun itu.
Pada tahun 1998, Erra kembali melakonkan watak Maria dalam filem Maria Mariana II, kesinambungan dari filem pertama yang bertajuk sama. Beliau menubuhkan syarikat sendiri, Erra Fazira Entertainment untuk menguruskan persembahan dan kerjaya lakonannya. Menerusi syarikat miliknya ini, beliau bertanggungjawab mencungkil bakat penyanyi Naqiu Boboy yang ketika itu baru berusia 13 tahun. Erra membuat penampilan sulungnya di teater dengan menjayakan pementasan teater Selendang Umi karya Sasterawan Negara, Noordin Hassan yang berlangsung dari 23 Oktober sehingga 1 November 1998 di Panggung Ekperimen, Kompleks Budaya Negara. Selepas meninggalkan Polygram, beliau menandatangani kontrak rakaman bersama Sony Music Malaysia untuk meneruskan kerjaya seninya sebagai artis rakaman, seterusnya muncul bersama album Kini yang merupakan album pertamanya bersama Sony Music selepas muncul dengan 3 album terdahulu bersama Polygram. Dikeluarkan pada 10 Ogos 1999, antara lagu yang dikeluarkan sebagai single ialah "Jendela Hati", "Teman Bicara" dan "Berteman Sepi". Album ini turut memuatkan lagu "Pasrah" sebagai trek bonus, kemudiannya menjadi lagu tema filem Pasrah lakonannya. Pada 1 Oktober, Erra menjayakan konsert solo pertamanya, Konsert Live Bersama Erra Fazira – Kini yang diadakan di Dewan Merdeka, Pusat Dagangan Dunia Putra (PWTC; kini Pusat Dagangan Dunia Kuala Lumpur atau WTCKL) yang disaksikan oleh 2,000 penonton.
Pada 8 Januari 2000, Erra meneruskan rentetan kerjasamanya bersama Yusof Haslam dengan membintangi filem Pasrah yang mana beliau memegang watak utama, Farah Diba, seorang gadis biasa menjadi seorang peragawati terkenal setelah dia dimahkotakan sebagai Ratu Cantik Malaysia. Dalam filem ini, beliau digandingkan bersama Norman Hakim yang memegang watak Hafsham. Beliau kemudiannya berlakon bersama Afdlin Shauki dalam filem Soal Hati arahan Othman Hafsham, dengan melakonkan watak sebagai Nurul Ain. Persembahan beliau dalam filem ini melayakkan Erra memenangi Pelakon Wanita Terbaik di Festival Filem Malaysia ke-13. Beliau turut menyumbangkan runut bunyi filem ini dengan mempersembahkan 4 lagu termasuk lagu tema filem ini yang bertajuk sama.
Single beliau, "Sandarkan" di samping lagu nyanyian Datuk Siti Nurhaliza "Lakaran Kehidupan" (dari album Safa) telah dipilih oleh TV3 sebagai sebahagian daripada kempen Kurniaan Harapan bagi mengumpul dana untuk Persatuan Bagi Orang Buta Malaysia (MAB). Muzik video bagi kedua-dua lagu ini difilemkan dalam 3D di mana penonton TV3 memakai kaca mata 3D bagi menontonnya. Lagu "Sandarkan" kemudian dimuatkan dalam album kompilasi Koleksi Istimewa Buatmu. Erra kemudian memegang watak sebagai Inspektor Shafikah dalam filem Gerak Khas The Movie yang berdasarkan daripada siri drama TV kepolisan, Gerak Khas. Ditayangkan pada 1 Mac 2001, ia turut dibintangi oleh AC Mizal, Abby Abadi, Rosyam Nor dan Norman Hakim. Pada 25 Oktober 2001, Erra meminjamkan suaranya untuk watak Putih dalam filem animasi Putih arahan Rashid Sibir yang berdasarkan daripada cerita rakyat "Bawang Putih Bawang Merah". Filem terbitan Fine Animation ini turut menampilkan lakonan suara M. Nasir, Raja Azura, Wan Maimunah dan Mustapha Maarof.
2002–2009: Zaman kegemilangan dan puncak populariti
Pada 3 April 2002, album keempat Erra, Sampai Bertemu dilancarkan. Lagu "Sampai Bertemu" dikeluarkan sebagai single pertama dan telah terpilih menduduki carta di beberapa stesen radio termasuk Manis FM, Radio Muzik, RMKL (kini KL FM) dan Best 104. Tenaga kerja album ini terdiri daripada Rosli Selasih, KRU, Adnan Abu Hassan, Fauzi Marzuki, Habsah Hassan, dan Amran Omar. Bagi mempromosikan album ini, Erra mengadakan jelajah promosi di 7 lokasi di seluruh Malaysia bermula 14 April sehingga 5 Mei 2002. Selain itu, terdapat juga sebuah lagu duet berjudul "Nada Kasih" bersama penyanyi Indonesia, Rio Febrian. Pada masa yang sama, kelab peminat Erra iaitu "Bersama Erra" juga mula dirasmikan sempena pelancaran album ini dimana ia merupakan gabungan peminat yang aktif menyokongnya secara tidak rasmi sejak 1995. Kelab peminat ini bertahan hingga kini dengan pelbagai aktiviti diadakan bersama Erra.
Pada 29 Ogos 2002, Erra dan penyanyi kumpulan KRU, Yusry Abdul Halim (kemudian menjadi suaminya) digandingkan buat pertama kali di layar lebar menerusi filem komedi romantik, Mr. Cinderella arahan Ahmad Idham. Beliau turut menyumbangkan suaranya untuk lagu tema filem ini yang bertajuk "Ucapkanlah" menampilkan duet bersama Yusry. Selepas itu, beliau dan Afdlin Shauki menjayakan peranan masing-masing dalam filem Soalnya Siapa, kesinambungan daripada filem Soal Hati. Penggambaran dijalankan di Universiti Sains Malaysia (USM) dan ditayangkan pada 25 Disember 2002. Beliau menjadi salah seorang daripada beberapa penyanyi tempatan yang menyumbangkan suara untuk lagu tema kempen Aman Malaysia bertajuk "Semarak Kedamaian". Artis lain yang turut menyumbangkan suara mereka ialah Hattan, Siti Nurhaliza, Fazley Yaakob dan Ning Baizura.
Pada 16 Januari 2004, Erra melancarkan album studio keenamnya, Kini Kembali yang mengandungi 12 lagu, termasuk lagu duet bersama suaminya ketika itu, Yusry, "Jika Kau Tiada" dan sebuah lagu minus one, "Hanya Di Mata". Kerjasamanya bersama suaminya diteruskan menerusi filem Kuliah Cinta yang ditayangkan tidak lama kemudian. Erra muncul dengan watak berat Nora Halim dalam filem Hingga Hujung Nyawa arahan A. Razak Mohaideen. Menerusi watak ini Erra perlu melakonkan watak di peringkat umur berbeza iaitu daripada remaja hingga ke warga emas. Menerusi filem ini Erra meraih anugerah Pelakon Wanita Terbaik FFM buat kali kedua, menewaskan beberapa saingan sengit pada ketika itu. Di bawah syarikat miliknya, Erra Fazira Entertainment, Erra mengacarakan rancangan Fesyen Tempo untuk siaran di TV1 yang mana beliau turut berkhidmat sebagai penerbit. Beliau kemudian digandingkan bersama Farid Kamil menerusi filem seram pertama lakonannya, 7 Perhentian yang ditayangkan pada 14 November 2004 dengan memegang watak sebagai Sue. Ini merupakan filem ketiga lakonan bersama Erra dan Farid selepas Cinta Kolesterol dan Kuliah Cinta. Ditanya mengenai keputusannya menerima tawaran berlakon dalam 7 Perhentian, Erra berkata kepada Utusan Malaysia: "Erra terima tawaran berlakon filem ini kerana mahu mencuba bakat dalam filem seram".
Beliau ialah salah seorang daripada beberapa artis Malaysia yang menyumbangkan suara untuk sebuah lagu khas bertajuk "Suluhkan Sinar". Diterbitkan oleh KRU dan dikeluarkan pada Januari 2005, lagu ini ditujukan khas kepada mangsa-mangsa tragedi gempa bumi dan tsunami Lautan Hindi 2004 dan dirasmikan oleh Timbalan Perdana Menteri ketika itu, Najib Razak. Artis-artis lain yang terlibat dalam projek ini ialah peserta-peserta Akademi Fantasia, AC Mizal, Dayang Nurfaizah, Alleycats, Jaclyn Victor dan Anita Sarawak. Pada tahun yang sama juga, Erra berlakon dalam 5 filem. Antaranya ialah, melakonkan watak pembantu dalam filem Sembilu 2005, pembikinan semula dari filem 1994 lakonannya, sebagai Cikgu Erra, seorang guru sekolah, kemudian digandingkan kembali bersama Afdlin Shauki dalam filem Gila-Gila Pengantin Popular, kerjasama kedua Erra di bawah arahan Aziz M. Osman dan memegang watak sebagai Nina, rakan karib Shahrol dalam KL Menjerit 1.
Erra juga berpeluang mengadakan konsert solo di Perth, Australia pada Februari 2005. Konsert Erra Fazira Live in Perth itu dihadiri oleh ramai warga Australia berketurunan Melayu serta rakyat Malaysia dan Indonesia yang bermastautin di sana. Yusry turut menemani Erra dalam dua buah lagu duet mereka. Beliau kembali bekerjasama dengan Rosyam Nor menerusi filem Castello yang ditayangkan pada 9 Januari 2006, memegang watak sebagai Chalita, seorang wanita Thai dan isteri kepada Castello dan ibu kepada Phim. Filem ini turut dibintangi oleh Que Haidar dan Liyana Jasmay dan menerima tajaan daripada Biskut Julie's yang turut mengeluarkan produk biskut Julie’s Castello bagi mempromosikan filem ini. Erra mula mengumpul bahan terbaru untuk album studio ketujuhnya, Ya Atau Tidak. Album ini dikeluarkan pada 12 Jun 2006 merupakan album studio terakhirnya dalam kerjayanya sebagai penyanyi. Ya Atau Tidak mengandungi 10 lagu baru termasuk sebuah lagu yang dirakamkan dalam bahasa Bangkahulu, iaitu "Wang Kite Gale".
Pada tahun berikutnya, beliau menumpukan perhatian sepenuhnya kepada kerjaya lakonan dengan berlakon dalam filem Qabil Khushry Qabil Igam lakonan bersama Hans Isaac dan Rusdi Ramli dengan memegang watak sebagai Karisma. Ia merupakan satu-satunya filem lakonannya bagi tahun 2007. Erra kemudian berlakon dalam tiga filem bagi tahun 2008, iaitu Cuci, Anak dan Los dan Faun. Tawaran berlakon drama juga diperolehinya apabila beliau ditawarkan berlakon dalam drama Mertua vs Menantu dengan memegang watak Nurul Ain, watak yang pernah dilakonkannya dalam filem Soal Hati dan Soalnya Siapa?.
Pada Mei 2008, beliau bersama-sama dengan Aaron Aziz dan Lisa Surihani menandatangai kontrak sebagai Wajah Eksklusif Astro sekaligus menandakan Erra bersedia untuk muncul sebagai pelakon TV. Pada majlis cukur jambul anak sulungnya, Engku Aleesya, Erra mengumumkan beliau dan suami serta anak akan muncul dalam rancangan realiti 10 episod, Gugu Gaga Erra sekaligus menjadikan Erra sebagai artis Malaysia pertama yang muncul dengan rancangan realiti mengenai anak sulungnya. Siri ini, yang disiarkan di Astro Ria dari 9 Jun sehingga 11 Ogos 2009, berkisarkan tentang pengalaman Erra sebagai ibu selama 10 minggu di mana rakaman rancangan ini turut paparkan aktivitinya.
2010–2014: Penurunan kerjaya dan terus berlakon
Kerjaya filem Erra agak menurun setelah membuat kemunculan di kaca televisyen dan berumahtangga buat kali kedua dan melahirkan anak. Erra banyak muncul dalam drama komedi romantik dan juga menjadi pengacara untuk beberapa program TV terbitan Astro. Namun, tawaran berlakon filem tetap diterimanya apabila berlakon dalam filem Andartu Terlampau... 21 Hari Mencari Suami! (2010) lakonan Haliza Misbun dan pelakon Indonesia, Ari Wibowo, kemudian beliau berlakon dalam pementasan teater Muzikal Tun Mahathir dengan memegang watak sebagai isteri bekas Perdana Menteri, Siti Hasmah Mohd Ali. Beliau merupakan antara artis yang menyumbangkan suara untuk lagu bertajuk "Harapan Tanpa Suara" ciptaan S. Atan dan lirik oleh Habsah Hassan untuk kempen Kami Prihatin anjuran Utusan Malaysia. Artis lain turut terlibat dalam rakaman lagu ini ialah Siti Nurhaliza, Adibah Noor, Anuar Zain, Mawi, Aishah, Maya Karin dan lain-lain.
Pada tahun 2011, Erra membuat kemunculan dalam filem langganan di Astro Citra Eksklusif iaitu Sanggul Beracun arahan Sabri Yunus, bergandingan bersama Nam Ron. Filem berlatar belakangkan era awal kurun ke-20 ini merupakan adaptasi daripada kisah mitos lagenda Che Aminah yang berkahwin dengan 100 lelaki untuk membunuh mereka bagi mengekalkan kecantikan. Menerusi filem ini Erra meraih pencalonan sebagai Pelakon Wanita Terbaik di Anugerah Televisyen Asia 2011 yang berlangsung di Singapura. Setelah itu Erra muncul sekali lagi dalam filem langganan arahan Sabri iaitu Parut Asyikin bergandingan buat pertama kali dengan aktor hebat Eman Manan.
Pada 13 Februari 2011, Erra menjadi salah seorang mentor dalam Mentor musim kelima dengan membimbing pesertanya, Salma Asis sekaligus memenangi pertandingan itu. Pada 13 Oktober, beliau berlakon bersama-sama dengan Christopher Atkins dalam sebuah filem usahasama Hollywood-Bollywood yang bertajuk Hidden dengan memegang watak sebagai Dian. Filem yang menjalani penggambaran pada 2007 berkisarkan tentang Dian, seorang wanita yang bimbang melihat anak lelakinya, Adam, yang membesar tidak seperti kanak-kanak lain. Sikap Adam yang suka bersembunyi membuatkan hatinya bertambah resah. Dari 28 Januari sehingga 14 April 2012, Erra menjadi penasihat bersama-sama dengan Rosyam Nor dan Umie Aida untuk rancangan pencarian bakat Pilih Kasih musim ketiga yang bersiaran di TV1. Sebagai penasihat kepada peserta, beliau berkongsi pengalaman dan ilmunya serta memberi bimbingan berterusan kepada para peserta berkaitan selok-belok dunia lakonan tanah air.
Beliau berlakon dengan memegang watak sebagai Julia di samping barisan pelakon yang terdiri daripada Lisa Surihani, Zahiril Adzim, Azhan Rani dan Raja Ilya dalam drama Mana Hilangnya Juwita mengangkat kisah penculikan. Ia mengisahkan tentang Anggun yang datang ke Kuala Lumpur untuk mencari adiknya, Juwita yang hilang. Drama ini disiarkan di Astro Ria dari 9 Julai 2012 sehingga 15 Oktober 2012 sebanyak 15 episod. Pada 4 Oktober, Erra berlakon dalam filem komedi romantik, Ngorat arahan A. Razak Mohaideen lakonan Iedil Dzuhrie Alaudin (dikreditkan sebagai Iedil Putra) yang mana Erra memegang watak sebagai Keyra. Beliau kemudian menjadi pengacara rancangan bual bicara Primadona bersama Raja Azura, Ziela Jalil dan Rozita Che Wan yang bersiaran di Astro Prima bermula 2 November.
Dustaneq
Dustaneq merupakan sebuah kawasan yang terletak di Iran.
Erra Fazira
2015–kini: Kejayaan berterusan dan projek terkini
thumb|Erra (dua dari kiri), [[Amy Mastura dan Ziana Zain sebagai tetamu undangan dalam MeleTOP pada 2015.]]
Pada 30 Oktober 2015, Erra mengambil bahagian dalam konsert Ku Mohon Tuhan Berikan Aku Cinta, yang turut menampilkan artis lain seperti Anuar Zain, Akim & The Majistret, Opick, Raihan, Ebiet G Ade, Humood Al Khudeer dan Zain Bikha, yang berlangsung di Stadium Malawati, Shah Alam. Setahun kemudian, beliau kembali digandingkan bersama Awie dalam filem drama romantik, Warna Cinta Impian yang ditayangkan di pawagam pada 31 Mac 2016. Pada 8 hingga 14 Ogos 2016, beliau menjayakan pementasan teater Mencari Sumaiyah arahan Dira Abu Zahar lakonan bersama Afdlin Shauki, Sherry Alhadad, Nadia Aqilah, Ruzana Ibrahim dan Aisya Hasnaa yang berlangsung di Panggung Sari, Istana Budaya. Zaidi Mohamad dari Berita Harian berpendapat bahawa lakonan Erra sebagai Sumaiyah dalam Mencari Sumaiyah kelihatan "tampak bersahaja".
Erra digandingkan bersama penyanyi Singapura, Taufik Batisah dalam filem Soulmate Hingga Jannah yang ditayangkan pada 16 Februari 2017. Beliau kemudian berlakon dalam dua drama TV bagi tahun 2017, iaitu Dia Bidadariku sebagai Suri dan My Darling, Inspektor Daniel sebagai ASP Maria. Dari 2018 sehingga 2020, beliau menjadi salah seorang pelakon utama Gerak Khas, memegang watak sebagai ASP Jeslina. Beliau kemudian menyertai barisan pelakon ensembel yang diterajui oleh Zizan Razak dan Shaheizy Sam dalam filem Polis EVO 2 yang mana beliau memegang watak sebagai SAC Dato' Azizat Mansor. Ditayangkan pada 22 November 2018, filem ini menjadi kejayaan komersial apabila berjaya meraih kutipan pecah panggung sebanyak RM22 juta. Pada Mac 2019, Erra menggalas tanggungjawab besar sebagai juri untuk rancangan pencarian bakat pelawak, Miss Lawak di Astro Warna. Beliau bersama Norman Hakim dan Siti Elizad mengacarakan rancangan Mingguan Wanita di Astro Prima, berdasarkan daripada majalah terbitan Karangkraf dengan tajuk sama.
Filem Wangi lakonan bersama Sharnaaz Ahmad dan Nabila Huda merupakan satu-satunya penampilan layar lebarnya bagi tahun 2019. Beliau melakonkan watak sebagai Nor yang disifatkannya akan berhadapan dengan lebih daripada seorang suami yang curang. Dikeluarkan pada 5 September 2019, filem ini mengisahkan tentang seorang wanita yang selepas bersalin, mulai merasa tertekan di rumahnya kerana perkara luar biasa semakin berlaku pada rumah dan anaknya, semuanya selepas rakan serumahnya hilang. Erra muncul dengan single terbaharu, "Menangkah Cinta" pada 27 September 2019. Lagu ini ialah hasil nukilan sepenuhnya oleh Hafiz Hamidun dengan liriknya ditulis oleh Rudy Imran Shamsudin (Iman Imran) dan merupakan rakaman rasmi pertamanya dalam tempoh 13 tahun sejak album terakhirnya, Ya Atau Tidak (2006). Muzik videonya juga telah diterbitkan bagi mempromosikan single ini, dan dibintangi oleh Shahir Zawawi. Beliau kemudian berlakon bersama Sherry Alhadad, Azhan Rani dan Sharifah Sakinah dalam filem drama komedi Bikin Filem (2020). Ia mengisahkan tentang seorang bekas bintang filem terkenal dengan gosip-gosip liar. Dalam filem arahan M. Hitler Zami ini, beliau melakonkan watak sebagai Datin Azizah. Ia ditayangkan di Astro First pada 5 November 2020 dan tidak ditayangkan di pawagam dan juga menjadi satu-satunya filem lakonannya dalam tahun 2020.
Selepas Gerak Khas berakhir, beliau kembali menjayakan watak ASP Jeslina dalam Gerak Khas Undercover (2021–2022) yang disiarkan di TV3, Selepas dua tahun tidak membintangi filem, Erra muncul dalam tiga filem pada tahun 2022. Antaranya ialah filem drama keluarga, Kongsi Raya lakonan Wilson Lee dan Qasrina Karim dengan memegang watak sebagai Sarah, ibu kepada Sharifah lakonan Qasrina dan isteri kepada Rahim lakonan Harith Iskander. Ini kemudian diikuti oleh filem drama seram, Rumah. Ia mengisahkan tentang seorang ibu tunggal, Maya yang cuba memberikan kesenangan dan keselamatan untuk anak perempuannya yang bernama Bella. Filem ini turut dibintangi oleh Puteri Balqis, Mak Jah, Sofea Shaheera, Asward Naslim dan Riki Rikando. Dalam satu temubual bersama Murai.my, Erra mengakui wataknya di dalam filem itu begitu dekat dengan pengalaman hidupnya dan berkata: "Saya tertarik dengan apa yang mendiang (Kay) beritahu dan gambarkan sementelah saya juga seorang ibu tunggal kepada seorang anak perempuan. Jadi sedikit sebanyak saya ada pengalaman yang berkait dengan jalan cerita filem ini,". Wafa Awla dari portal Getaran mengulas: "Mungkin kerana di luar filem Erra memang seorang ibu sementara [Puteri] Balqis pula membesar tanpa bapa, mereka dilihat begitu serasi di skrin".
Pada April 2022, beliau melancarkan saluran YouTube beliau sendiri yang diberi nama Keep in Touch with Erra Fazira. Menurut Erra, beliau sebenarnya sudah lama merancang untuk mewujudkan saluran YouTubenya itu tetapi terpaksa ditangguhkan akibat kekangan masa. Ia telah menerima sebanyak 420 pengikut selepas pelancaran rasminya dan video pertama yang dikeluarkan oleh Erra di salurannya ialah berkaitan dengan kisahnya di bulan Ramadan. Pada 7 Februari 2023, beliau menjadi penyampai radio Sinar dengan digandingkan bersama Falyq Hikyle dan Hefny Sahad menerusi slot Duo Sinar. Untuk kerjaya baharunya itu, beliau juga meminta tip daripada penyampai radio berpengalaman seperti Linda Onn dan Halim Othman. Kemudian, beliau menjadi pelakon utama bersama Sophia Albarakbah dan Syafie Naswip, Jalaluddin Hassan dan Kazar Saisi dalam drama Raya, Selalu Ada terbitan Kerajaan Negeri Selangor yang disiarkan di TV2 pada 3 Mei 2023. Dalam drama ini, beliau memegang watak sebagai Dr. Jayyana. Menteri Besar Selangor, Amirudin Shari dan EXCO Kebudayaan, Borhan Aman Shah membuat penampilan khas dalam drama ini. Kemudian, beliau berlakon dalam filem seram komedi, Sue-On dengan melakonkan watak sebagai Cik Nab. Filem ini dibintangi oleh Reen Rahim sebagai watak tajuk.
Bakat dan penerimaan media
Bakat serba boleh Erra dikenali menerusi hasil kerjanya sebagai penyanyi, dengan lagu-lagunya yang mempunyai pelbagai genre yang merangkumi pop, balada dan rancak. Dalam satu temubual berasingan bersama Berita Harian dan The Malay Mail, Erra berkata, beliau memilih kerjaya nyanyian sebagai "cinta pertama" beliau. Beliau dinyatakan berkata: "Erra akan terus cuba, meletakkan nyanyian sebagai kerjaya utama kerana Erra mula dikenali sebagai penyanyi dan lakonan hanya datang selepas diberi peluang oleh Yusof Haslam".
Dalam kerjaya lakonannya, Erra terus dijulang sebagai Primadona Filem Melayu biarpun dibanjiri oleh ramai bakat baharu, malah populariti beliau sebagai pelakon terus harum dan dikenang sebagai antara pelakon wanita paling berpengaruh di dalam sejarah perfileman Melayu. Telah membintangi lebih daripada 40 filem sejak memulakan kerjaya lakonan pada 1994, beliau juga ialah pelakon wanita yang menjana pendapatan tertinggi dalam sejarah perfileman Malaysia. Bekas wartawan Utusan Malaysia, Khadijah Ibrahim berpendapat bahawa Erra "sering dikaitkan dengan watak-watak sebagai remaja, perempuan lemah lembut dan suka bersedih yang dianggap kurang mencabar kebolehannya sebagai pelakon", malah berpandangan bahawa "masih banyak yang kurang berpuas hati dengan apa yang ditampilkan" oleh beliau. Bekas wartawan New Straits Times, Hafidah Samat percaya bahawa Erra ialah "penyeri industri pembikinan filem, cemerlang dalam drama komedi dan sentimental yang membolehkannya berkembang sebagai pelakon". Dennis Chua, menulis untuk akhbar sama berpendapat bahawa Erra memiliki "kecantikan serba-boleh". Dalam satu temubual bersama mStar Online pada tahun 2011, Erra mengakui tidak mengambil berat terhadap gelaran 'Primadona Filem Melayu' yang diberikan kepadanya dan menganggapnya sebagai "sesuatu di angin lalu sahaja".
Kedermawanan
Pada Ogos 2004, Erra dipilih sebagai jaguh memerangi kanser payudara menerusi kempen Kiss Goodbye To Breast Cancer yang dianjurkan oleh Avon Cosmetics. Erra dan beberapa artis lain termasuk Siti Nurhaliza, Vanida Imran, Awal Ashaari dan Que Haidar melelong barangan milik mereka dalam usaha amal bagi mengumpul dana untuk Tabung NSTP Untuk Gaza bagi mangsa kekejaman Zionis Israel dalam kempen amal Doa Buatmu Palestin anjuran Yayasan Seni Karya Prihatin Malaysia dengan kerjasama Kementerian Perpaduan, Kebudayaan, Kesenian dan Warisan (KPKKW) yang diadakan pada 31 Januari dan 1 Februari 2009.
Penajaan produk
Erra juga telah dilantik sebagai duta dan jurucakap untuk pelbagai jenama terkenal, antaranya ialah sebagai duta untuk jenama sabun, Lux selama 3 tahun. Beliau juga telah dipilih sebagai duta bagi produk kecantikan Avon,  serta jenama lain seperti TM Touch, Zaitun dan Vanish. Pada tahun 2009, Erra dipilih sebagai jurucakap SlimWorld. Pada Mac 2021, beliau bersama-sama dengan Wany Hasrita dilantik sebagai duta produk pelitup muka, Himaya.
Perniagaan
Pada November 2006, Erra melancarkan jenama kosmetiknya sendiri yang diberi nama Ferra KosmoLook. Menurut Erra, idea untuk memiliki jenama kosmetiknya sendiri diilhamkan oleh minatnya terhadap wangian sejak zaman persekolahannya. Produk di bawah jenama Ferra KosmoLook menjalani proses penyelidikan dan pembangunan (R&D) di Jerman. Produk kosmetiknya itu dihentikan pengeluarannya pada tahun 2010 selepas 4 tahun berada di pasaran. Dalam satu temubual bersama Astro Gempak pada tahun 2017, Erra menyifatkan kegagalan sewaktu melancarkan Ferra KosmoLook membuatkan beliau lebih berhati-hati dan berkata: "Apa yang terjadi dahulu saya ambil sebagai pengajaran. Kegagalan dahulu saya ambil sebagai satu memori yang mendewasakan. Saya anggap semuanya telah berlalu dan apa yang berlaku dahulu membuatkan saya lebih berhati-hati".
Erra turut menjalankan perniagaan menjual tudung, jubah, baju dan biskut yang mana semuanya disatukan di bawah entiti perniagaan tunggal yang dikenali sebagai Rara by Erra Fazira. Selain itu, beliau bekerjasama bersama rakan artis, Umie Aida dengan menghasilkan koleksi jenama baju kurung, Max Chic.
Kehidupan peribadi
Erra menjalin hubungan cinta bersama penyanyi rock dan pelakon, Awie setelah sama-sama membintangi filem Sembilu. Mereka mengikat tali pertunangan pada 5 Oktober 1997 sebelum akhirnya memutuskan pertunangan dengan episod kontroversi pada hujung 1998. Awie kemudiannya berkahwin dengan penyanyi, Arni Nazira pada Disember 1998.
Erra kemudiannya bercinta dengan penyanyi kumpulan KRU, Yusry Abdul Halim setelah sama-sama menjalani sesi fotografi majalah pada tahun 2001.
Erra Fazira diijabkabulkan dengan Yusry pada 15 Jun 2003 di Masjid At-Taqwa, Taman Tun Dr Ismail, Kuala Lumpur. Pada 16 Jun 2006, perkahwinan mereka disahkan berakhir apabila Yusry mengaku di hadapan hakim syari'e bahawa beliau sendiri melafazkan talak satu kepada isterinya pada 26 April 2006 di kediaman mereka.
Pada Jun 2007, beliau sekali lagi menjadi fokus episod kontroversi apabila beliau menjadi subjek cerita orang ramai apabila aktor Hans Isaac mengumumkan dia sudah tidak bercinta dengan Erra. Sebelum itu, baik Erra mahupun Hans; masing-masing menafikan mempunyai ikatan cinta. Kisah itu terus panas apabila Ketua Pegawai Operasi Suria FM ketika itu, Engku Emran Engku Zainal Abidin dikaitkan sebagai punca keretakan hubungan Erra dan Hans.
Perkahwinan Erra dan Emran pada 25 Oktober 2007 menamatkan spekulasi media. Beliau sah menjadi tunangan Engku Emran dalam satu majlis sederhana di kediamannya di Damansara Kim pada 7 September 2007. Setelah hampir dua tahun menjalani kehidupan tanpa suami, Erra Fazira akhirnya selamat diijabkabulkan dengan Emran di Restoran Puteri. Hanya senaskah al-Quran sebagai hantaran perkahwinan.
Pada 30 Mac 2009, Erra dan Emran dikurniakan cahaya mata bernama Engku Aleesya. Pun begitu, kisah anak sulung Erra menjadi bualan media apabila Erra dikatakan menyorokkan anaknya daripada media selama tempoh berpantang. Pada 17 Februari 2014, Erra dan Emran telah sah bercerai dengan talak satu.
Erra sebelum ini pernah menjalin hubungan dengan penyanyi yang juga bekas peserta dan juara Akademi Fantasia musim kelapan, Shahir Zawawi dari 2016 sehingga 2019. Namun, Erra mengumumkan hubungannya dengan Shahir telah berakhir selepas pelbagai khabar angin yang diperkatakan tentang hubungan mereka dan menganggap apa yang berlaku kerana tiada jodoh antara mereka berdua.
Beliau juga bersahabat baik dengan pelakon, Umie Aida dan penyanyi dangdut, Amelina.
Erra bertudung penuh pada awal Jun 2015 selepas mengambil keberkatan malam nisfu Syaaban. Di waktu lapangnya, beliau juga mempunyai hobi meminati sukan permotoran.
Filemografi dan anugerah
Filem-filem lakonan Erra telah mencapai kutipan pecah panggung tertinggi mencecah RM100 juta setakat 2020, antaranya termasuk:
Erra telah dinamakan sebagai Pelakon Wanita Pilihan di Anugerah Skrin 1996 bagi persembahannya dalam filem Sembilu II (1995). Bagi watak lakonannya sebagai Nurul Ain dalam Soal Hati, beliau telah memenangi Festival Filem Malaysia ke-15 bagi Pelakon Wanita Terbaik dan Anugerah Skrin 2001 bagi kategori sama. Beliau juga dinobatkan sebagai pemenang bagi kategori yang sama di Festival Filem Malaysia ke-18 menerusi watak Nora Halim dalam Hingga Hujung Nyawa. Selain itu, bagi peranan lakonannya di televisyen, beliau dicalonkan bagi kategori Pelakon Wanita Terbaik (Drama) di Anugerah Skrin 2011 bagi persembahannya dalam telefilem Sanggul Beracun, namun dimenangi oleh Umie Aida menerusi telefilem Air Mata Salina. Pada Oktober 2022, Erra terpilih dalam kalangan 12 penerima Anugerah Ikon Ekspresi Seni pada program Eksplorasi Komuniti Kreatif Keluarga Malaysia yang disampaikan oleh bekas Perdana Menteri, Ismail Sabri Yaakob.
Lladó
Lladó atau Lledó d'Empordà merupakan sebuah kawasan perbandaran yang terletak di Sepanyol dalam daerah Alt Empordà, wilayah Catalonia.
Sukan Olimpik Musim Sejuk 1960
Sukan Olimpik Musim Sejuk VIII secara rasmi dikenali sebagai VIII Olympic Winter Games merupakan acara pelbagai sukan yang diadakan di Squaw Valley.
Castétis
merupakan sebuah komun di jabatan Pyrénées-Atlantiques di barat-daya Perancis.
Laupstad, Norway
Laupstad, Norway merupakan sebuah kampung yang terletak di dalam negara Norway.
Kufi, Iran
Kufi, Iran merupakan sebuah kawasan yang terletak di Iran.
Mualaf
Dalam agama Islam, Mu'allaf adalah panggilan bagi orang Kafir yang mempunyai harapan masuk agama Islam atau Islam warisan yang imannya masih perlu disokong dan dikukuhkan. Pada Surah At-Taubah Ayat 60 disebutkan bahawa para mu'allaf termasuk orang-orang yang berhak menerima zakat.
Dalam sejarah Islam golongan mualaf merupakan orang yang paling penting dalam mengembangkan agama Islam. Antaranya adalah golongan sahabat yang memeluk Islam dan mengembangkan Islam dengan sepenuh jiwa dan raga mereka.
Islam sebagai agama yang prihatin, awal-awal lagi telah memberi jaminan bahawa orang memeluk Islam, kini dianggap sebagai bersaudara dan perlu dibantu. Dengan itu mereka kini dikenali sebagai saudara baru yang nasib mereka perlu dibela sehinggalah mereka boleh berdikari.
Adalah menjadi tanggungjawab orang Islam untuk memberi sokongan dan kekuatan kepada Saudara Baru yang kini dianggap sebagai saudara dalam agama, terutama dalam bentuk bantuan kebajikan, moral, kewangan dan pembelajaran. Ianya hendaklah bermula dari seawal proses pengislamannya sehinggalah kepada pengurusan kematiannya. Ini semua merupakan satu tuntutan dalam Islam.
Masalah yang dihadapi oleh Muallaf di Malaysia
1. Berkhatan
Kebanyakan orang bukan Islam mereka takut memeluk agama Islam walaupun mereka berminat kerana berkhatan. Masalah ini timbul terutamanya di kalangan orang tua. Sesetengah Jabatan Agama atau Majlis Agama mensyaratkan berkhatan sebelum dikeluarkan sijil Islam kepadanya.
2. Sebutan Saudara Baru
Kebanyakan sahabat kita yang baru memeluk agama Islam, membayangkan rasa tidak puas hati dengan panggilan muallaf atau saudara baru. Mereka berasa seolah-olah dalam Islam itu ada berperingkat-peringkat. Ini disebabkan salah faham kerana Islam telah menganggap penganutnya bersaudara, oleh itu panggilan saudara baru merujuk kepada mereka yang baru menjadi saudara-saudara seIslam. Sebagai seorang yang kini dianggap sebagai saudara, mereka perlu dialu-alukan dan dibantu mendalami ajaran Islam.
3. Tersisih dan Terpisah daripada Keluarga
Amitabh Bachchan
Amitabh Bachchan (Devanagari: अमिताभ बच्चन), lahir Inquilaab Srivastava; 11 Oktober 1942) ialah seorang pelakon lelaki India. Beliau juga ialah seorang penerbit dan bekas hos untuk rancangan permainan Kaun Banega Crorepati?. Beliau memulakan kerjaya filemnya pada tahun 1969 dengan membintangi Saat Hindustani. Sehingga kini, beliau masih seorang tokoh penting dalam industri filem Bollywood. Beliau dianggap sebagai salah seorang daripada pelakon-pelakon tersohor dalam panggung wayang India. Beliau masih merupakan salah seorang pelakon yang paling banyak gajinya dalam industri, serta dianggap sebagai salah seorang "megastar" terbesar yang pernah dihasilkan oleh industri perfileman India.
Mualaf
Masalah yang dihadapi oleh Muallaf di Malaysia
Seseorang Saudara Baru tidak akan terputus hubungan kekeluargaan dengan keluarga asal. Mereka boleh bergaul sepertibiasa, cuma perlu menjaga perkara yang ada hubung kait denganhukum-hakam yang telah ditetapkan dalam Islam. Sungguhpun begitu terdapat dikalangan mereka yang memeluk agama Islam yang telah disisihkan oleh keluarga asalnya yang masih belum memeluk Islam. Apabila ini berlaku, golongan Saudara Baru akan merasa tersisih dan menganggap bahawa segala keperluan dan kebajikannya mula terabai. Islam sebagai agama yang prihatin, awal-awal lagi telah memberi jaminan kepada Saudara Baru dan ahli keluarganya yang turut memeluk Islam, bahawa nasib mereka akan dibela hinggalah mereka boleh berdikari. Oleh sebab itu Islam telah menyenaraikan mereka di kalangan lapan asnaf yang layak menerima zakat.
Çöl Ağaməmmədli
Çöl Ağaməmmədli merupakan sebuah kampung yang terletak di daerah Sabirabad, Azerbaijan.
Kampung Berata
Kampung Berata merupakan sebuah kampung yang terletak di Segamat, dalam negeri Johor, iaitu sebuah negeri di Malaysia.
UNICEF Malaysia
Ringkasan
UNICEF telah bekerjasama dengan Kerajaan Malaysia sejak tahun 1954 dengan menyokong program kesihatan, pemakanan, air dan sanitasi, pendidikan formal dan tidak formal serta perkhidmatan untuk kanak-kanak yang kurang mampu di kawasan bandar.
Kerja UNICEF di Malaysia telah berkembang dengan perkembangan negara dan kemajuan ke negara berpendapatan menengah ke atas. Sebagai tambahan untuk membantu menyediakan kanak-kanak permulaan yang terbaik dalam kehidupan melalui kesihatan dan pendidikan yang berkualiti serta perlindungan daripada keganasan, eksploitasi dan penyalahgunaan, agensi kanak-kanak PBB juga bekerjasama dengan rakan-rakannya dalam Kerajaan dan masyarakat sivil untuk mengurangkan kemiskinan kanak-kanak dan terlibat dengan perniagaan mempromosikan tanggungjawab sosial korporat yang mesra kanak-kanak.
AirAsia
thumb|AirAsia Berhad A320
UNICEF Malaysia
Ringkasan
Program Negara 2011-2015 menghubungkan dasar dan program melalui gabungan kerja 'hulu' dan 'hiliran' untuk mempengaruhi perubahan dalam kehidupan anak-anak dan keluarga mereka. Ini termasuk menggunakan data dan amalan terbaik untuk memajukan dan menyokong dasar yang mempromosikan hak kanak-kanak dan membantu Malaysia melabur dalam kanak-kanak dan keluarga dengan merumuskan dan melaksanakan undang-undang yang memberi manfaat kepada mereka.
AirAsia
Capital A Berhad, beroperasi sebagai AirAsia (digayakan sebagai airasia) ialah syarikat penerbangan tambang murah Malaysia. AirAsia merupakan syarikat penerbangan tambang murah pertama di Asia. Kumpulan AirAsia beroperasi penerbangan antarabangsa dan tempatan ke lebih 400 destinasi merentasi 25 negara. Hab utamanya ialah LCCT di Lapangan Terbang Antarabangsa Kuala Lumpur (KLIA). Syarikat penerbangan gabungannya Thai AirAsia, Philippines AirAsia dan AirAsia Japan mempunyai hab masing-masing di Lapangan Terbang Suvarnabhumi,  Lapangan Terbang Antarabangsa Clark dan Lapangan Terbang Antarabangsa Narita. Pejabat berdaftar AirAsia terletak di Petaling Jaya, Selangor manakala ibu pejabatnya di Lapangan Terbang Antarabangsa Kuala Lumpur.
AirAsia beroperasi dengan kos unit paling rendah di dunia iaitu AS $ 0.023 setiap kilometer (ASK) dan faktor beban penumpang sebanyak 52%. Ia telah melindung nilai 100% keperluan bahan api untuk tiga tahun akan datang, mencapai masa pemulihan pesawat selama 30 minit, mempunyai tahap produktiviti kru yang lebih rendah daripada Malaysia Airlines dan mempunyai kadar penggunaan pesawat purata 60 jam sehari. Pada tahun 2007, The New York Times menyifatkan syarikat penerbangan itu sebagai "perintis" perjalanan kos rendah di Asia. AirAsia ialah penaja pasukan bola sepak kebangsaan Malaysia, pasukan bola sepak kebangsaan Singapura, Jamshedpur FC dan Queens Park Rangers. AirAsia juga ialah bekas penaja Manchester United dan Asia Red Tour.
UNICEF Malaysia
Ringkasan
UNICEF adalah organisasi antara kerajaan (IGO) dan oleh itu bertanggungjawab kepada kerajaan tuan rumahnya. Ia dibiayai sepenuhnya oleh sumbangan sukarela individu, perniagaan, yayasan dan kerajaan.
AirAsia
AirAsia telah dinamakan sebagai pengangkut kos rendah terbaik dunia selama 10 tahun berturut-turut dalam anugerah pelancongan dan penerbangan antarabangsa, termasuk anugerah terbaru untuk 2018.
Régina
Régina ialah komun di jabatan Guiana Perancis di Perancis benua Amerika Selatan.
AirAsia
AirAsia secara konsisten telah dinamakan sebagai syarikat penerbangan tambang rendah terbaik dunia selama 11 tahun oleh Skytrax berturut-turut dalam anugerah perjalanan antarabangsa dan syarikat penerbangan, termasuk anugerah terbaru untuk 2019. Semasa pandemik COVID, AirAsia enggan mengeluarkan bayaran balik untuk penerbangan yang dibatalkan oleh syarikat penerbangan itu pada saat-saat akhir ketika syarikat penerbangan lain masih beroperasi.
UNICEF Malaysia
Konvensyen Hak Kanak-kanak
Dua protokol pilihan telah diterima pakai pada 25 Mei 2000. Protokol Pilihan Pertama membataskan penglibatan kanak-kanak dalam konflik ketenteraan, dan Protokol Pilihan Kedua melarang penjualan kanak-kanak, pelacuran kanak-kanak dan pornografi kanak-kanak. Protokol pilihan ketiga yang berkaitan dengan komunikasi aduan diterima pakai pada bulan Disember 2011.
CRC menyatakan peranan khusus untuk UNICEF, dalam kapasitinya sebagai badan PBB yang bertanggungjawab untuk hak-hak anak-anak. UNICEF dikehendaki mempromosikan pelaksanaan CRC yang berkesan dan menggalakkan kerjasama antarabangsa untuk faedah kanak-kanak. UNICEF juga berhak untuk diwakili apabila setiap CRC pelaksanaan negara dianggap oleh Jawatankuasa setiap lima tahun.
AirAsia
Penerbangan antarabangsa
Pada 2003, AirAsia membuka hab kedua mereka di Lapangan Terbang Antarabangsa Senai, Johor Bahru berdekatan Singapura dan melancarkan penerbangan antarabangsa pertama ke Bangkok. Kemudiannya, Thai AirAsia ditubuhkan bagi operasi penerbangan dari Lapangan Terbang Antarabangsa Don Muang Bangkok, Thailand. Di Indonesia, AirAsia membeli Awair untuk sektor Indonesia, dan sekarang dikenali sebagai Indonesia AirAsia.
UNICEF Malaysia
Konvensyen Hak Kanak-kanak
Malaysia mengesahkan CRC pada tahun 1995 dan Protokol Pilihan Pertama dan Kedua pada tahun 2012.
AirAsia
Penerbangan antarabangsa
Pada 22 Julai 2005 AirAsia mengumumkan pakatan penajaan dengan kelab bola sepak Manchester United yang menyaksikan iklan AirAsia muncul di Stadium Old Trafford di kota Manchester yang membolehkan pendedahan jenamanya kepada berjuta-juta penonton televisyen di seluruh dunia.
Terminal penerbangan tambang rendah (LCCT) yang dibuka di Lapangan Terbang Antarabangsa Kuala Lumpur pada 23 Mac 2006, dijadikan pusat operasi baru bagi AirAsia. AirAsia dijangka membawa 9 juta penumpang pada tahun 2006.
Pada Ogos 2006, AirAsia mengambil alih laluan Rural Air Service Penerbangan Malaysia di Sabah dan Sarawak, beroperasi bawah jenama FlyAsianXpress. Laluan-laluan tersebut kemudiannya dikembalikan kepada MASwings setahun kemudian, atas sebab-sebab komersial. CEO AirAsia Tony Fernandes kemudiannya mendedahkan satu rancangan lima tahun bagi meningkatkan kehadirannya di Asia. Di bawah rancangan itu, AirAsia bercadang untuk mengukuhkan dan meningkatkan rangkaian laluannya dengan menghubungi semua bandar raya sedia ada di rantau ini dan berkembang lebih lanjut ke Vietnam, Indonesia, (Kunming, Xiamen, Shenzhen) dan India. Syarikat penerbangan akan fokus dalam membangun habnya di Bangkok dan Jakarta melalui syarikat-syarikat kakaknya, Thai AirAsia dan Indonesia AirAsia. Dengan meningkatkan frekuensi dan tambahan laluan baru, AirAsia menjangka jumlah penumpang mencapai 18 juta sebelum akhir 2007.
Sejarah (Versi Lain)
AirAsia telah ditubuhkan pada 1993 dan mula beroperasi pada 18 November 1996. Ia diasaskan oleh sebuah konglomerat milik kerajaan, DRB-HICOM. Pada 8 September 2001, syarikat penerbangan yang banyak berhutang itu telah dibeli oleh bekas eksekutif Time Warner (kini dikenali sebagai WarnerMedia) eksekutif Tony Fernandes dan Kamarudin Meranun syarikat Tune Air Sdn Bhd untuk jumlah token satu ringgit (kira-kira AS$0.26 pada masa itu) dengan hutang bernilai AS$11 juta (MYR 40 juta). Rakan kongsi mengubah syarikat itu, menghasilkan keuntungan pada tahun 2002 dan melancarkan laluan baharu dari habnya di Kuala Lumpur, mengurangkan bekas pengendali monopoli Malaysia Airlines dengan tambang promosi serendah MYR 1 (AS $0.27). Pada tahun 2003, AirAsia membuka hab kedua di Lapangan Terbang Antarabangsa Senai di Johor Bahru dan melancarkan penerbangan antarabangsa pertamanya ke Bangkok.
AirAsia kemudiannya memulakan sekutunya Thai AirAsia dan memulakan penerbangan ke Singapura dan Indonesia. Penerbangan ke Makau bermula pada Jun 2004, dan penerbangan ke tanah besar China (Republik Rakyat China) (Xiamen) dan Filipina (Manila) pada April 2005. Penerbangan ke Vietnam dan Kemboja diikuti pada 2005 dan ke Brunei dan Myanmar pada 2006, yang terakhir oleh Thai AirAsia. Pada Ogos 2006, AirAsia mengambil alih laluan Perkhidmatan Udara Luar Bandar Malaysia Airlines di Sabah dan Sarawak, beroperasi di bawah jenama FlyAsianXpress. Laluan itu dikembalikan kepada MASwings setahun kemudian, dengan alasan komersial.
Pada penghujung tahun 2006, Encik Tony Fernandes melancarkan rancangan lima tahun untuk meningkatkan lagi kehadiran AirAsia di Asia. Di bawah rancangan itu, AirAsia mencadangkan meningkatkan rangkaian laluannya dengan menghubungkan semua destinasi sedia ada di seluruh rantau dan berkembang lebih jauh ke Vietnam, Indonesia, China Selatan (Republik Rakyat China) (Kunming, Xiamen, Shenzhen) dan India. Melalui syarikat saudaranya, Thai AirAsia dan Indonesia AirAsia, rancangan itu memerlukan tumpuan untuk membangunkan habnya di Bangkok dan Jakarta. Dengan peningkatan kekerapan dan penambahan laluan baharu, AirAsia meningkatkan jumlah penumpang kepada 13.9 juta pada tahun fiskal 2007nya.
Pada tahun 2007, penumpang daripada "The Barrier-Free Environment and Accessible Transport Group" membantah syarikat penerbangan itu atas keengganan untuk menerbangkan penumpang yang tidak bergerak sepenuhnya/Penumpang OKU (Orang Kurang Upaya). Mereka mendakwa bahawa orang kurang upaya telah didiskriminasi apabila menempah tiket dalam talian; Ketua Pegawai Eksekutif syarikat penerbangan itu berkata ia tidak menolak penumpang di kerusi roda.
Pada 27 September 2008, syarikat itu mengumumkan 106 laluan baharu untuk ditambah kepada senarai 60 laluannya. Bilangan laluan lama yang dihentikan belum didedahkan.
Pada Ogos 2011, AirAsia bersetuju untuk membentuk pakatan dengan Malaysia Airlines melalui pertukaran saham. Perikatan itu telah dibatalkan oleh kerajaan Malaysia, yang sebenarnya membatalkan perjanjian kedua-dua syarikat penerbangan.
Menjelang awal 2013, keuntungan AirAsia meningkat sebanyak 168% pada asas tahun ke tahun berbanding tempoh yang sama pada 2012. Bagi suku berakhir 31 Disember 2012, keuntungan bersih syarikat penerbangan itu berjumlah 350.65 juta ringgit (AS$114.08 juta). Walaupun kenaikan 1% dalam purata harga bahan api, syarikat penerbangan itu mencatatkan keuntungan sebanyak 1.88 bilion ringgit untuk tahun fiskal 2012 penuhnya.
Pada Februari 2013, AirAsia telah mengemukakan permohonan kepada Lembaga Penggalakan Pelaburan Asing India, melalui cabang pelaburannya, AirAsia Investment Limited, untuk mendapatkan kelulusan bagi memulakan operasinya di India. AirAsia meminta untuk mengambil 49% kepentingan dalam syarikat penerbangan saudara India, yang merupakan maksimum yang dibenarkan oleh kerajaan India pada masa itu. AirAsia komited untuk melabur sehingga AS$50 juta dalam syarikat penerbangan baharu itu. Operasi akan bermula di Chennai, memperluaskan rangkaiannya ke seluruh India Selatan, di mana AirAsia telah pun mengendalikan penerbangan dari Malaysia dan Thailand. Pada 2019, AirAsia membuka restoran pertamanya yang menyajikan makanan kapal terbang di Kuala Lumpur. Pada November 2020 AirAsia tidak menyelesaikan pembelian enam pesawat Airbus A320neo yang telah dibina khusus. Ini adalah akibat daripada krisis koronavirus. Pada September 2021, Airbus bersetuju untuk mengurangkan harga untuk menyelamatkan kontrak sepuluh bilion dolar dengan syarikat penerbangan itu, memulakan semula hubungan antara kedua-dua rakan kongsi.
Pada Oktober 2021, AirAsia memulakan semula penerbangan antarabangsa selepas kerajaan Malaysia menarik balik sekatan perjalanan.
Pada 3 Januari 2022, AirAsia mencadangkan pertukaran nama korporatnya kepada Capital A, yang tertakluk kepada kelulusan pemegang saham. Nama yang dicadangkan telah diluluskan oleh Suruhanjaya Syarikat Malaysia (SSM) dan dikhaskan oleh syarikat pada 28 Disember 2021. Pada 28 Januari 2022, syarikat itu menukar nama korporatnya daripada AirAsia Group Bhd kepada Capital A Bhd untuk mencerminkan pengembangan portfolio perniagaannya melangkaui syarikat penerbangan bajet teras itu. Bagaimanapun, perniagaan penerbangannya terus menggunakan jenama AirAsia.
Pada 10 Ogos 2022, kedua-dua pihak iaitu anak syarikat kepada Malaysia Airports Holdings Berhad (MAHB) iaitu Malaysia Airports (Sepang) Sdn Bhd dan Capital A Berhad yang merupakan syarikat induk kepada AirAsia Aviation Group Limited, telah mengumumkan pemberhentian prosiding undang-undang , yang melibatkan kedua belah pihak tersebut, yang dimana masing masing pemimpin dari dua belah pihak tersebut ada menyatakan dengan sebagai berikut :
,lalu dilanjutkan dengan sebagai berikut ,dengan penekanan dengan sebagai berikut dan diakhiri dengan sebagai berikut
pada 12 Oktober 2022, AirAsia Berhad (AK), telah mengumumkan bahawa syarikat penerbangan itu ada membuka laluan baharu iaitu George Town - Denpasar (Pulau Pinang - Pulau Bali), yang menggunakan armada siri Airbus A320/A320 NEO, dengan penerbangan pertama bermula pada 20 Oktober 2022, dan kekerapan penerbangan ialah 2 kali seminggu. ini menjadi laluan antarabangsa tanpa henti yang ke 5 bagi AirAsia Berhad yang berlepas dan tiba di Pulau Pinang, sebelumnya AirAsia Berhad sudah pun memulakan laluan Antarabangsa tanpa henti antara Pulau Pinang, di Malaysia dengan Jakarta dan Medan, di Indonesia, Bandaraya Ho Chi Minh, di Vietnam, dan Singapura.
pada 24 Oktober 2022, AirAsia Berhad, telah mengumumkan bahawa syarikat penerbangan itu akan membuka laluan baharu iaitu George Town - Phnom Penh, yang akan dimulakan pada 10 Disember 2022.
pada Hujung Disember 2022, AirAsia ada membuat Penetapan Harga Penerbangan, pada laluan antara Semenanjung Malaysia dengan Malaysia Borneo, yang akan diterapkan menjelang Tahun Baharu Cina, pada tahun 2023 , dengan cara Menambahkan Kekerapan pada Penerbangan KL dan Johor Bahru ke Sarawak dan Sabah , harga tiket pada laluan sehala yang ditetapkan ialah RM199 untuk ke Sarawak (Kuching, Bintulu, Miri dan Sibu), yang berlepas dari KL dan Johor Bahru, ddan RM249 untuk ke Sabah (KK dan Tawau), yang berlepas dari KL dan Johor Bahru , Menteri Pengangkutan Anthony Loke memuji inisiatif harga tetap syarikat penerbangan itu walaupun menghadapi cabaran industri penerbangan , dan dari pihak Ketua Pegawai Eksekutif Kumpulan AirAsia Aviation Group Ltd Bo Lingam berkata.